ΚΟΙΝΗ ΘΕΣΗ (ΕΚ) αριθ. 47/97 που καθορίστηκε από το Συμβούλιο στις 27 Οκτωβρίου 1997 για την έκδοση της οδηγίας 97/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για τη θέσπιση κοινοτικού καταλόγου τροφίμων και συστατικών τροφίμων που υποβάλλονται σε επεξεργασία με ιοντίζουσα ακτινοβολία (97/C 389/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

ότι το άρθρο 4 παράγραφοι 1 και 2 της οδηγίας 97/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για την προσέγγιση των νομοθεσιών των κρατών μελών όσον αφορά τα τρόφιμα και τα συστατικά τροφίμων που έχουν υποστεί επεξεργασία με ιοντίζουσα ακτινοβολία (4), «οδηγία-πλαίσιο», προβλέπει τη θέσπιση αποκλειστικού καταλόγου τροφίμων και συστατικών τροφίμων τα οποία επιτρέπεται να υποβάλλονται σε επεξεργασία με ιοντίζουσα ακτινοβολία 7 ότι ο κατάλογος αυτός καταρτίζεται σταδιακά 7

ότι τα αποξηραμμένα βότανα, μπαχαρικά, καρυκεύματα και φυτικά αρτύματα συχνά μολύνονται ή/και προσβάλλονται από οργανισμούς και προϊόντα του μεταβολισμού τους που είναι επιβλαβή για τη δημόσια υγεία 7

ότι η μόλυνση ή/και προσβολή αυτή δεν είναι πλέον δυνατόν να αντιμετωπιστεί με ουσίες υποκαπνισμού, όπως το οξείδιο του αιθυλενίου, λόγω των τοξικών ιδιοτήτων των καταλοίπων τους 7

ότι η χρήση της ιοντίζουσας ακτινοβολίας είναι ένα αποτελεσματικό υποκατάστατο των προαναφερόμενων ουσιών 7

ότι αυτή η μέθοδος επεξεργασίας έγινε δεκτή από την επιστημονική επιτροπή τροφίμων 7

ότι, συνεπώς, η μέθοδος αυτή είναι προς το συμφέρον της προστασίας της δημόσιας υγείας,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Με την επιφύλαξη του τελικού θετικού καταλόγου που θεσπίζεται σύμφωνα με το άρθρο 4 παράγραφος 3 δεύτερο εδάφιο της οδηγίας-πλαίσιο, η παρούσα οδηγία θεσπίζει ένα αρχικό θετικό κοινοτικό κατάλογο τροφίμων και συστατικών τροφίμων, που καλούνται στο εξής «τρόφιμα», τα οποία επιτρέπεται να υποβάλλονται σε επεξεργασία με ιοντίζουσα ακτινοβολία, και καθορίζει τις μέγιστες επιτρεπόμενες δόσεις για την επίτευξη του επιδιωκόμενου στόχου.

2. Η επεξεργασία των προϊόντων αυτών με ιοντίζουσα ακτινοβολία επιτρέπεται μόνο σύμφωνα με τις διατάξεις της οδηγίας-πλαίσιο.

3. Τα τρόφιμα τα οποία επιτρέπεται να υποβάλλονται σε επεξεργασία με ιοντίζουσα ακτινοβολία, καθώς και οι μέσες ανώτατες συνολικές δόσεις στις οποίες επιτρέπεται να εκτίθενται, αναφέρονται στο παράρτημα.

Άρθρο 2

Τα κράτη μέλη δεν επιτρέπεται να απαγορεύουν, να περιορίζουν ή να εμποδίζουν, λόγω της επεξεργασίας τους με ιοντίζουσα ακτινοβολία, την εμπορία τροφίμων που έχουν ακτινοβοληθεί σύμφωνα με τις γενικές διατάξεις της οδηγίας-πλαίσιο και τις διατάξεις της παρούσας οδηγίας.

Άρθρο 3

Οι τυχόν τροποποιήσεις της παρούσας οδηγίας γίνονται σύμφωνα με τις διαδικασίες του άρθρου 100 Α της συνδήκης.

Άρθρο 4

Τα κράτη μέλη θέτουν σε ισχύ τις νομοθετικές, κανονιστικές και διοικητικές τους διατάξεις προκειμένου να συμμορφωθούν προς την παρούσα οδηγία κατά τρόπο ώστε μέχρι [. . .] (5*) να έχει επιτραπεί η εμπορία και η χρήση ακτινοβολημένων τροφίμων που συμμορφώνονται προς την παρούσα οδηγία.

Τα κράτη μέλη ενημερώνουν σχετικά την Επιτροπή.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από ανάλογη αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Άρθρο 5

Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 336 της 31. 12. 1988, σ. 7 και ΕΕ C 303 της 2. 12. 1989, σ. 15.

(2) ΕΕ C 194 της 31. 7. 1989, σ. 14.

(3) Γνώμη του Ευρωπαϊκού Κοινοβουλίου της 11ης Οκτωβρίου 1989 (ΕΕ C 291 της 20. 11. 1989, σ. 58), κοινή θέση του Συμβουλίου της 27ης Οκτωβρίου 1997 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) Βλέπε σ. 36 της παρούσας Επίσημης Εφημερίδας.

(5*) 18 μήνες μετά την έναρξη ισχύος της παρούσας οδηγίας.

ΠΑΡΑΡΤΗΜΑ

Τρόφιμα τα οποία επιτρέπεται να υποβάλλονται σε επεξεργασία με ιοντίζουσα ακτινοβολία και ανώτατες δόσεις ακτινοβολίας

>ΘΕΣΗ ΠΗΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 9 Δεκεμβρίου 1988, η Επιτροπή υπέβαλε στο Συμβούλιο πρόταση οδηγίας του Ευρωπαϊκού Κοινοβουλίου και του Συμβουλίου, η οποία βασίζεται στο άρθρο 100 Α της συνθήκης ΕΚ και αφορά την προσέγγιση των νομοθεσιών των κρατών μελών σχετικά με τα τρόφιμα και τα συστατικά τροφίμων που έχουν υποστεί επεξεργασία με ιοντίζουσα ακτινοβολία (1).

2. Ύστερα από τη γνώμη που έδωσε το Ευρωπαϊκό Κοινοβούλιο, σε πρώτη ανάγνωση, στις 11 Οκτωβρίου 1989 (2), η Επιτροπή υπέβαλε τροποποιημένη πρόταση (3) στο Συμβούλιο. Μετά την έναρξη ισχύος της συνθήκης για την Ευρωπαϊκή Ένωση, η γνώμη αυτή επιβεβαιώθηκε από το Ευρωπαϊκό Κοινοβούλιο ως πρώτη ανάγνωση στις 2 Δεκεμβρίου 1993 (4).

3. Η Οικονομική και Κοινωνική Επιτροπή έδωσε τη γνώμη της στις 31 Μαΐου 1989 (5).

4. Στις 27 Οκτωβρίου 1997, το Συμβούλιο καθόρισε, σύμφωνα με το άρθρο 189 Β της συνθήκης, κοινή θέση για την τροποποιημένη πρόταση.

ΙΙ. ΣΤΟΧΟΣ

5. Στόχος της πρότασης είναι να θεσπίσει διαδικασίες για την παρασκευή, εμπορία και εισαγωγή τροφίμων και συστατικών τροφίμων που έχουν υποστεί επεξεργασία με ιοντίζουσα ακτινοβολία.

Δεδομένου ότι ορισμένα κράτη μέλη επιτρέπουν, επί του παρόντος, την ακτινοβόληση τροφίμων και συστατικών τροφίμων, ενώ άλλα κράτη μέλη την απαγορεύουν, η οδηγία έχει ως στόχο την κατάρτιση ενός αρχικού θετικού κοινοτικού καταλόγου προϊόντων που επιτρέπεται να υποστούν επεξεργασία με ιοντίζουσα ακτινοβολία. Ο κατάλογος αυτός θα συμπληρωθεί σταδιακά, προκειμένου να εγκαθιδρυθεί προοδευτικά στον τομέα αυτόν η εσωτερική αγορά.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Α. ΓΕΝΙΚΕΣ ΠΑΡΑΤΗΡΗΣΕΙΣ

6. Γενικώς, το κείμενο τροποποιήθηκε σημαντικά κατά τη διάρκεια της συζήτησης. Έτσι, η πρόταση της Επιτροπής διαιρέθηκε σε δύο μέρη που συνεπάγονται δύο κοινές θέσεις οι οποίες προβλέπουν την ταυτόχρονη θέσπιση:

- αφενός, μιας οδηγίας-πλασίου που καθορίζει τις γενικές διατάξεις και

- αφετέρου, μιας εκτελεστικής οδηγίας για την κατάρτιση, με την επιφύλαξη του οριστικού θετικού καταλόγου, αρχικού θετικού καταλόγου τροφίμων και συστατικών τροφίμων που μπορούν να υποβάλλονται σε επεξεργασία με ιοντίζουσα ακτινοβολία.

Η κοινή θέση για την εκτελεστική οδηγία προβλέπει την κατάρτιση ενός αρχικού θετικού καταλόγου τροφίμων και συστατικών τροφίμων που μπορούν να υποβάλλονται σε επεξεργασία με ιοντίζουσα ακτινοβολία. Ο εν λόγω κατάλογος περιλαμβάνει μόνον αποξηραμμένα βότανα, μπαχαρικά, καρυκεύματα και φυτικά αρτύματα.

7. Ως προς την τροποποιημένη πρόταση της Επιτροπής, το Συμβούλιο απομακρύνεται από τη θέση της Επιτροπής:

- αφενός, διότι ορίζει άλλο πλαίσιο, για το παράρτημα I, τουτέστιν την εκτελεστική οδηγία,

- αφετέρου, διότι προχωρεί περισσότερο από την Επιτροπή, αποδεχόμενο την αρχή της τροποποίησης αριθ. 33 του Ευρωπαϊκού Κοινοβουλίου που αφορά το εν λόγω παράρτημα.

Επιπλέον, υπενθυμίζεται ότι το άρθρο 3 παράγραφος 3 της τροποποιημένης πρότασης μετατράπηκε σε άρθρο 3 της εκτελεστικής οδηγίας.

Οι τροποποιήσεις του Συμβουλίου επί της τροποποιημένης πρότασης έγιναν δεκτές από την Επιτροπή. Σχετικά με τις ειδικές παρατηρήσεις, βλέπε αιτιολογική έκθεση για την κοινή θέση σχετικά με την οδηγία-πλαίσιο, ιδίως το μέρος III.Β σημεία 8 και 9.

(1) ΕΕ C 336 της 31. 12. 1988, σ. 7.

(2) ΕΕ C 291 της 20. 11. 1989, σ. 58.

(3) ΕΕ C 303 της 2. 12. 1989, σ. 15.

(4) ΕΕ C 342 της 20. 12. 1993, σ. 33.

(5) ΕΕ C 194 της 31. 7. 1989, σ. 14.